
23.
Par Ogres novada pašvaldības Ogres novada sporta centra maksas pakalpojumu cenrāža apstiprināšanu 

[bookmark: _Hlk109985789]2026. gada 28. maijā Ogres novada pašvaldībā (turpmāk – Pašvaldība) saņemts Ogres novada sporta centra iesniegums (turpmāk – Sporta centrs), reģistrācijas Nr. 2-4.1/2894, ar lūgumu apstiprināt Ogres novada sporta centra maksas pakalpojumu cenrādi. 
Ar Pašvaldības domes 2025. gada 31. jūlija lēmumu “Par Ogres novada pašvaldības Ogres novada sporta centra maksas pakalpojumu cenrāža apstiprināšanu” (protokols Nr. 4; 24.) ir apstiprināts pašlaik spēkā esošais Sporta centra maksas pakalpojumu cenrādis.
Sakarā ar to, ka palielinājušās sporta bāzu uzturēšanas izmaksas, palielinājies pieprasījums sporta bāzu un sporta objektu izmantošanai, ir izstrādātas jauns Sporta centra maksas pakalpojumu cenrādis.
Pamatojoties uz Ministru kabineta 2011. gada 3. maija noteikumiem Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 5. punktu un ņemot vērā Ogres novada pašvaldības Maksas pakalpojumu izcenojumu aprēķinu un atlīdzības noteikšanas komisijas 2026. gada 15. jūnija protokolu Nr. KO.20-2/1,

balsojot: ar 14 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Pāvels Kotāns, Raivis Rubīns, Raivis Ūzuls, Rūdolfs Kudļa), "Pret" – 1 (Mariss Martinsons), "Atturas" – 5 (Dace Kļaviņa, Kārlis Avotiņš, Matīss Mežaks, Santa Ločmele, Uldis Skudra), "Nepiedalās" – 1 (Dzirkstīte Žindiga), 
Ogres novada pašvaldības dome NOLEMJ:

1. [bookmark: _Hlk109985863]Apstiprināt Ogres novada sporta centra maksas pakalpojumu cenrādi (pielikums).
1. Atzīt par spēku zaudējušu Ogres novada pašvaldības domes 2025. gada 31. jūlija lēmumu “Par Ogres novada pašvaldības Ogres novada sporta centra maksas pakalpojumu cenrāža apstiprināšanu” (protokols Nr. 4; 24.).
1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,
domes priekšsēdētāja A. Kraujas paraksts)

